b'\n_START_ARTICLE_\nDamien Hirst\n_START_SECTION_\nElulugu\n_START_PARAGRAPH_\nDamien Hirst s\xc3\xbcndis 1965. aastal Bristolis ning oma lapsep\xc3\xb5lve veetis Leedsis.\xc2\xa0Hirst alustas 1986. aastal \xc3\xb5pinguid Londoni \xc3\x9clikooli Goldsmith\xe2\x80\x99i Goldsmithsi kolled\xc5\xbeis maalikunsti erialal. Koos oma kursusekaaslase Carl Freedmaniga organiseeris Hirst 1988. aasta juulis n\xc3\xa4ituse \xe2\x80\x9cFreeze\xe2\x80\x9d, mis pani alguse uuele kunstigrupeeringule Inglismaal.\xc2\xa0N\xc3\xa4itust k\xc3\xbclastas kollektsion\xc3\xa4\xc3\xa4r ja kunstikaupmees Charles Saatchi, kelle sponsorlus ja mentorlus olid ajendiks Young British Artists\xe2\x80\x99i r\xc3\xbchmituse loomisele.\xc2\xa0Gruppi kuulusid kunstnikud nagu Tracey Emin, Ian Davenport, Jenny Saville jpt. Kuni 2003 aastani t\xc3\xb6\xc3\xb6tas kunstnik tihedalt Charles Saatchiga koos, kuid l\xc3\xb5puks leidis, et galerist huvitub ainult teoste rahalistest v\xc3\xa4\xc3\xa4rtustest ning s\xc3\xb5prusside l\xc3\xb5ppes, kui Hirst k\xc3\xb5ik oma kunstiteosed Saatchi Galeriilt tagasi ostis.\xc2\xa0Kunstniku teosed t\xc3\xb5id talle raha sisse s\xc3\xb5ltumata galeriidest, n\xc3\xa4iteks mees teenis mees teosega \xe2\x80\x9cLullaby Spring\xe2\x80\x9d 9,65 miljonit naela. T\xc3\xa4nu sellele on Damien Hirstist saanud maailma rikkaim elusolev kunstnik._NEWLINE_Oma br\xc3\xa4ndi ja loomingu reklaamimiseks ja v\xc3\xa4\xc3\xa4rtuse kasvatamiseks on Hirst meediakajastust saanud muu kui kunsti eest. 1997. aastal avast ta koos oma s\xc3\xb5pradega restorani \xe2\x80\x9cPharmacy\xe2\x80\x9d, mille sisekujundus imiteeris apteeki. Lokaal oli kohtumispaigaks kuulsustele kuni sulgemiseni 2003. aastal. Samal aastal sai Damien Hirst esimeseks kunstnikuks, kelle looming on saadetud kosmosesse. Kunstniku t\xc3\xa4pimaal asub siiamaani Marsi pinnal. _NEWLINE_Kunstnik hoiab oma eraelu privaatsena. Varasemast kooselust Maia Normaniga on Hirstil kolm poega: Connor (s\xc3\xbcnd. 1995), Cassius (s\xc3\xbcnd. 2000) ning Cyrus (s\xc3\xbcnd. 2005).\n_START_SECTION_\nLooming\n_START_PARAGRAPH_\nDamien Hirsti p\xc3\xb5hiliseks v\xc3\xa4ljundiks on installatsioonid ja skulptuurid, kuid loomingust ei puudu ka maalid ja filmid. Kollaa\xc5\xbeid on kunstniku jaoks juba organiseeritud asjade organiseerimine, mille eesm\xc3\xa4rk on luua uusi reaalsusi. Viimasel ajal pole Hirsti looming enam \xc3\xbchiskonnakriitiline, vaid tema eesm\xc3\xa4rk on arendada ja hoida \xc3\xbcleval enda loodud br\xc3\xa4ndi. Hirst toob oma loomingus esile surmas leiduva ilu ja luulelisuse, p\xc3\xb5hitemaatikaks on inimese k\xc3\xb5hklemine oma eksistentsis, religioon, hirm kuid ei puudu ka huumor. K\xc3\xb5ige t\xc3\xa4htsamaks teemaks kujuneb siiski elu ja surma kooseksisteerimine. Oma ravimiteriiuli seeriaga proovib kunstnik t\xc3\xa4helepanu tuua ideele, et medikamendid suudavad meid elus hoida kuid ka \xc3\xbcledoseerimise korral tappa. Arvatavasti huvi surma vastu tekkis Hirstil kui ta \xc3\xbclikooli\xc3\xb5pingute ajal paar kuud surnukuuris t\xc3\xb6\xc3\xb6tas._NEWLINE_Damien Hirsti jaoks on pealkirjadel v\xc3\xa4ga suur t\xc3\xa4hendus. Teose pealkiri sunnib vaatajat m\xc3\xb5tlema, looma seoseid ning leidma teosest peidetud t\xc3\xa4henduse._NEWLINE_Hirsti loomingust ei puudu ka popkunsti sugemetega seeria. V\xc3\xa4rviliste t\xc3\xa4pimaalide sarja kuulub \xc3\xbcle 1000 maali, mis varieeruvad suuruses. Hirst tegelikult ise t\xc3\xa4pimaale ei teosta, selle jaoks on kunstnikul assistendid. Kunstniku jaoks on t\xc3\xa4htis teose kontseptsioon, mitte teostus. T\xc3\xa4pimaalid on leidnud ka oma koha popkultuuris n\xc3\xa4iteks teos "Isonicotinic Acid Ethyl Ester" figureerib alternatiivrokk ansambli 30 Seconds to Marsi neljanda stuudioalbumi kaanel. _NEWLINE_Kunstnik on samuti tegelenud tegevusmaalinguga. P\xc3\xb6\xc3\xb6rlevate maalide seeria on leidnud kunstniku poolehoiu, kuna k\xc3\xb5ik action-paintingu tulemusel loodud maalid on tema s\xc3\xb5nul alati\xc2\xa0\xc3\xb5nnestunud. _NEWLINE_Hirst on samuti tuntud oma teoste poolest, mille \xc3\xbcheks meediumiks on liblikad. Kunstniku kollaa\xc5\xbeidel v\xc3\xb5ib n\xc3\xa4ha tuhandete liblikate eemaldatud tiibu, mis kinnitatud mustrina l\xc3\xb5uendile. Kuid samuti ei hoidu ta elusate liblikate kasutamisest. Hirsti 1991. aastal esitletud installatsioonis \xe2\x80\x9cIn and Out of Love\xe2\x80\x9doli n\xc3\xa4ituseruumi sobiv elukeskkond liblikatele. Mitme kuu jooksul v\xc3\xb5is n\xc3\xa4ha, kuidas putukad s\xc3\xbcnnivad, lendavad, paarituvad ja l\xc3\xb5puks surevad. Installatsioon sai v\xc3\xb5rdlemisi palju kriitikat, kuna tekkis k\xc3\xbcsimus, kas kunsti tegemine \xc3\xb5igustab 9000 putuka surma, isegi kui Hirsti eesm\xc3\xa4rk oligi tuua t\xc3\xa4helepanu elu haprusele._NEWLINE_Damien Hirsti loomingut v\xc3\xb5rreldakse Marcel Duchampi ja dadaistliku liikumisega. M\xc3\xb5lema kunstniku ready-made teostega k\xc3\xa4ib kaasas \xc5\xa1okeeriv element.\n_START_SECTION_\n"Natural History"\n_START_PARAGRAPH_\n\xe2\x80\x9cNatural History\xe2\x80\x9d seeria on Damien Hirsti mahukaim ja kuulsaim sari. Seeria koosneb klaasist kasti paigutatud loomade korjustest, mis on uputatud formaldeh\xc3\xbc\xc3\xbcdi nimelisse kemikaali, mis takistab k\xc3\xb5dunemist. Esimesena esitles kunstnik 1991. aastal Charles Saatchi poolt sponsoreeritud teost \xe2\x80\x9cThe Physical Impossibility of Death in the Mind of Someone Living\xe2\x80\x9d, mille keskmeks oli 4,57 meetri pikkune surnud tiigerhai._NEWLINE_Algselt asetses klaaskastis teine tiigerhai, mis halbade tingimuste t\xc3\xb5ttu hakkas kiiresti k\xc3\xb5dunema. 1993. aastal maksis Hirst Austraalia kaluritele 6000 naela uue tiigerhai p\xc3\xbc\xc3\xbcdmise eest, mis on siiamaani oma kuju s\xc3\xa4ilitanud. Hai asendamine tekitas kunstiajaloo valdkonnas teravat poleemikat; kas hai asendamine toob kaasa uue teose loomise v\xc3\xb5i on t\xc3\xa4htsam loomingu kontseptuaalne pool._NEWLINE_\xe2\x80\x9cThe Physical Impossibility of Death in the Mind of Someone Living\xe2\x80\x9d m\xc3\xa4ngib vaataja hirmudega. Paljastatud hammastega hai justkui ujuks publiku poole ning vaatajaskond peab langetama otsuse, kas usaldada kunstniku v\xc3\xb5i j\xc3\xa4\xc3\xa4da kindlaks oma inimlikele instinktidele. Teosega tuleb meelde Schr\xc3\xb6dingeri kassi paradoks; hai eksisteerib korraga nii elusana kui ka surnuna, sellele viitab ka teose pealkiri. Damien Hirsti jaoks on pealkirjadel v\xc3\xa4ga suur t\xc3\xa4hendus. Teose pealkiri sunnib vaatajat m\xc3\xb5tlema, looma seoseid ning leidma teosest peidetud sisu._NEWLINE_M\xc3\xb5nede aastate m\xc3\xb6\xc3\xb6dudes hakkab Hirst oma \xe2\x80\x9cNatural History\xe2\x80\x9d seerias loomi moonutama. 1996. aastal jagab mees lehma surnukeha 12 mahuti vahel. Teos \xe2\x80\x9cSome Comfort Gained from the Acceptance of the Inherent Lies in Everything\xe2\x80\x9d toob vaatajate silme ette lehma siseorganid.\n_START_SECTION_\nKristallpealuu\n_START_PARAGRAPH_\n\xe2\x80\x9cFor the Love of God\xe2\x80\x9d on 2007. aastal valminud maailma kalleim skulptuur. Hirst tegi plaatinast mulaa\xc5\xbei18. sajandist p\xc3\xa4rit inimkoljust ning kattis selle 8601 teemantiga. Teos p\xc3\xa4lvis paljude kriitikute t\xc3\xa4helepanu ja tunnustust, kuid teose kunstiline ja rahaline v\xc3\xa4\xc3\xa4rtus langes, kui Hirst aasta hiljem esitles teost \xe2\x80\x9cFor Heaven\xe2\x80\x99s Sake\xe2\x80\x9d. Seekord oli kunstnik katnud teemantitega imiku pealuu. Osa publikust leidis, et Hirsti t\xc3\xb6\xc3\xb6 on isiklik r\xc3\xbcnnak inimestele, kes on oma lapse n\xc3\xbcris\xc3\xbcnnituse t\xc3\xb5ttu kaotanud.'